युगान्डालाई आतिथ्यता दिँदै महिला टिम
नेपाली राष्ट्रिय क्रिकेट टिमले पहिलो पटक घरेलु मैदानमा ट्वान्टी–२० अन्तर्राष्ट्रिय शृंखला खेल्ने भएको छ । नेपाल क्रिकेट संघ (क्यान) ले बुधबार सार्वजनिक गरेको खेल तालिकाअनुसार नेपालले कीर्तिपुरस्थित त्रिवि मैदानमा युगान्डाको सामना गर्न लागेको हो । शृंखलामा ५ खेल समावेश गरिएको छ । यसअघि नेपालले पहिलो पटक कतारविरुद्ध उसकै भूमिमा ट्वान्टी–२० शृंखला खेलेको थियो ।
काठमाडौँ — नेपाली राष्ट्रिय क्रिकेट टिमले पहिलो पटक घरेलु मैदानमा ट्वान्टी–२० अन्तर्राष्ट्रिय शृंखला खेल्ने भएको छ । नेपाल क्रिकेट संघ (क्यान) ले बुधबार सार्वजनिक गरेको खेल तालिकाअनुसार नेपालले कीर्तिपुरस्थित त्रिवि मैदानमा युगान्डाको सामना गर्न लागेको हो । शृंखलामा ५ खेल समावेश गरिएको छ । यसअघि नेपालले पहिलो पटक कतारविरुद्ध उसकै भूमिमा ट्वान्टी–२० शृंखला खेलेको थियो ।तीन खेलको उक्त शृंखलामा नेपालले क्लिन स्विप गरेको थियो । युगान्डाविरुद्ध भने नेपालले पहिलो खेल जेठ २ मा खेल्नेछ । त्यसपछि जेठ ३, ५, ६ र ७ मा खेल्नेछ । क्यानले यही शृंखलाका लागि भनेर रुबिना क्षेत्रीको नेतृत्वमा टिम घोषणा गरेको छ । टिममा सीता रानामगर, इन्दु बर्मा, काजल श्रेष्ठ, करुणा भण्डारी, सरिता रानागमर, कविता कुँवर र अप्सरी बेगम छन् । अन्य सदस्यमा सरस्वती चौधरी, ममता चौधरी, अस्मिना कर्माचार्य, सुमन खतिवडा, संगीता राई, कविना जोशी, रोमा थापा, ज्योति पाण्डे, सवनम राई, विन्दु रावल, ईश्वरी विष्ट, डली भट्ट, हिरणमयी रोय र ऋतु कनोजिया छन् । नेपाल क्रिकेट संघले उक्त अन्तर्राष्ट्रिय शृंखलाका लागि कमर्सियल एन्ड ब्रान्डिङ राइट्सका लागि लेभिन स्पोर्ट्ससँग सम्झौता गरेको छ । सम्झौताअनुसार नेपाल र युगान्डाको महिला टोलीबीचको शृंखलाको कमर्सियल, टिकेटिङ, ब्रोडकास्टिङ राइट्स लेभिन स्पोर्ट्ससँग रहनेछ ।